गुजरात में नवीनतम सनसनी बनाने की कोशिश एक पोस्टर में दिखती है. कथित रूप से अज्ञात लोगों के लगाए इस पोस्टर में भाजपा के रूपानी, अमित शाह और मोदी के पहले अक्षरों को उठाकर राम बनाया गया है और भाजपा के जबर्दस्त प्रतिद्वंद्वियों हार्दिक, अल्पेश और जिग्नेश के आद्याक्षरों से एक शब्द 'हज' बनाया गया है. इस पोस्टर में गुजरात के तीनों युवा नेताओं की त्रिमूर्ति को हज बनाकर राहुल गांधी और कांग्रेस से जोड़ा गया है. 'राम' और 'हज' का यह वर्गीकरण धार्मिक भावनाओं के इस्तेमाल के अलावा क्या किसी और गरज से किया काम माना जा सकता है? यहां संतोष की बात इतनी है कि पोस्टर लगाने वालों ने अपनी पहचान उजागर नहीं की है. संतोष की एक और बात यह है कि फिलहाल अपनी पहचान छुपाकर लोकलाज का ध्यान रखा गया है.